Document ID: /roh_data/filtered/Billingualer_Corpus_interleaved-de-rm.jsonl.gz/1644

This is a text translated from German to Rumantsch Grischun.
Auslandschweizerinnen und -schweizer sollen per Internet abstimmen können

Acht Kantone starten gemeinsames Projekt

Auslandschweizerinnen und Auslandschweizer sollen neu die Möglichkeit erhalten, per Internet abzustimmen. Dafür haben die Regierungen der Kantone Freiburg, Solothurn, Schaffhausen, St. Gallen, Graubünden, Aargau und Thurgau unter Mitwirkung des Kantons Zürich als Lizenzgeber Zusammenarbeitsverträge abgeschlossen. Die elektronische Internetlösung wird den im Ausland wohnhaften Schweizer Stimmbürgerinnen und Stimmbürgern frühestens ab dem Jahr 2010 zur Verfügung stehen.

Mehr als ein Drittel der rund 117`000 stimmberechtigten Auslandschweizerinnen und Auslandschweizer haben ihren politischen Wohnsitz in den acht beteiligten Kantonen. Diese Gruppe der Stimmberechtigten hat ein besonders starkes Interesse an Vote électronique. Es kommt immer wieder vor, dass Stimmkuverts aus dem Ausland zu spät beim Abstimmungsbüro eintreffen. Die Stimmabgabe per Internet erleichtert deshalb die Beteiligung der Auslandschweizerinnen und -schweizer am politischen Leben in der Heimat.

Das Bundesgesetz über die politischen Rechte der Auslandschweizer verpflichtet die Kantone, den Auslandschweizerinnen und Auslandschweizern die Möglichkeit zu geben, per Internet abzustimmen. Nur Auslandschweizerinnen und Auslandschweizer, die in einem Land wohnhaft sind, das den Verträgen von Wassenaar

http://www.wassenaar.org

über den Umgang mit Software und anderen Dual-Use-Gütern beigetreten ist, können das Abstimmungssystem benützen. Rund 90 Prozent aller Auslandschweizerinnen und Auslandschweizern sind in solchen Ländern wohnhaft.

Die sieben Partnerkantone und die Bundeskanzlei entwickeln eine Informatikanwendung auf der Grundlage des Zürcher E-Voting-Modells. Die Zusammenarbeit erlaubt den beteiligten Kantonen Kostensenkungen. Der Anpassungsbedarf in Rechtsetzung und Vollzug ist in den einzelnen Kantonen unterschiedlich. Daher wird das Projekt nicht in allen Kantonen gleichzeitig umgesetzt werden können. Im günstigsten Fall starten in einzelnen der beteiligten Kantone erste Versuche Ende 2010. Das System wird in allen vier Landessprachen angeboten.

Der Bund beteiligte sich finanziell an den Pilotprojekten zur elektronischen Abstimmung per Internet in den Kantonen Genf, Neuenburg und Zürich. Die beteiligten sieben Kantone schliessen sich dem Zürcher Projekt an, weil die angebotene Informatikplattform gut zur Organisation der politischen Rechte in diesen Kantonen passt. Das Projekt bildet den ersten Schritt der beteiligten Kantone im Bereich der Abstimmung per Internet. Die Erfahrungen sollen zu einem späteren Zeitpunkt im Hinblick auf einen allfälligen Ausbau für in der Schweiz wohnhafte Stimmberechtigte genutzt werden.

Gremium: Standeskanzlei Graubünden

Quelle: dt Standeskanzlei Graubünden

04.09.2009
Las Svizras ed ils Svizzers a l'exteriur duain pudair votar per internet

Otg chantuns lantschan in project cuminaivel

Las Svizras ed ils Svizzers a l'exteriur duain da nov survegnir la pussaivladad da votar per internet. Per quest intent han las regenzas dals chantuns Friburg, Soloturn, Schaffusa, Son Gagl, Grischun, Argovia e Turgovia - cun la cooperaziun dal chantun Turitg sco part che conceda ina licenza - fatg contracts da collavuraziun. La soluziun electronica sur l'internet vegn a star a disposiziun a las votantas ed als votants svizzers che vivan a l'exteriur il pli baud a partir da l'onn 2010.

Passa in terz da circa 117'000 Svizras e Svizzers a l'exteriur che han il dretg da votar han lur sedia politica en ils otg chantuns participads. Questa gruppa da votantas e da votants ha in interess spezialmain grond vi dal "vote électronique". I capita adina puspè che cuvertas da votar da l'exteriur arrivan memia tard al biro da votaziun. La votaziun per internet facilitescha pia a las Svizras ed als Svizzers a l'exteriur da sa participar a la vita politica da lur patria.

La lescha federala davart ils dretgs politics da las Svizras e dals Svizzers a l'exteriur pussibilitescha als chantuns da laschar votar per internet las Svizras ed ils Svizzers a l'exteriur. Mo las Svizras ed ils Svizzers a l'exteriur che vivan en in pajais che sa participescha als contracts da Wassenaar

http://www.wassenaar.org

davart l'utilisaziun da programs da computer e d'autra rauba da diever dubel pon duvrar il sistem da votaziun. Circa 90 pertschient da tut las Svizras e da tut ils Svizzers a l'exteriur vivan en tals pajais.

Ils set chantuns partenaris e la chanzlia federala sviluppan in'applicaziun d'informatica sin la basa dal model dal e-voting da Turitg. La collavuraziun pussibilitescha als chantuns participads da sbassar ils custs. Il basegn d'adattaziun en la legislaziun ed en l'execuziun è differenta da chantun a chantun. Pervia da quai na po il program betg vegnir realisà en tut ils chantuns il medem mument. En il cas il pli favuraivel pon vegnir fatgas las emprimas emprovas en singuls chantuns participads la fin da l'onn 2010. Il sistem vegn purschì en tut las quatter linguas naziunalas.

La confederaziun sa participescha vi dals projects da pilot davart la votaziun electronica per internet en ils chantuns Genevra, Neuchâtel e Turitg. Ils set chantuns participads fan part dal project da Turitg, perquai che la plattafurma d'informatica purschida s'adatta bain cun l'organisaziun dals dretgs politics da quests chantuns. Quest project è l'emprim pass dals chantuns participads en il sectur da la votaziun per internet. Las experientschas duain vegnir utilisadas pli tard en vista ad in engrondiment eventual per las votantas e per ils votants che vivan en Svizra.

Gremi: chanzlia chantunala dal Grischun

Funtauna: rg chanzlia chantunala dal Grischun

04.09.2009